लगानी कम र सुशासनको अभावका कारण नयाँ पुस्ता झ्नै खराब भएर आउँदैछ । अर्कातिर जताततै खोलिएका विश्वविद्यालयले सम्बन्धन दिंदा पनि पैसाको खेल भएको छ । सम्बन्धन दिंदासम्म त ठीकै थियो; राम्रै विद्यार्थी ल्याएर पढाउलान् भन्ने आश गर्ने ठाउँ थियो । तर अहिले त कुन विद्यार्थी पास हुने र फेल हुने भन्नेमा समेत पैसाको खेल हुने डरलाग्दो अवस्था आएको छ । सम्बद्ध पदाधिकारीले पैसा पाए भने कुनै कलेजका सबै विद्यार्थीको ‘ए’, पैसा नपाए सबै फेल ! मेडिकल एजुकेशनमा त्यही छ । हिजो विहारबाट किनेर ल्याइएका सर्टिफिकेटको समस्या थियो; त्यो हल गरयौं । तर आज नेपालभित्रै तलदेखि माथिसम्मका प्रमाणपत्रको किनबेच व्यापक भएको छ । हाल उच्च शिक्षामा देखिएको यो डरलाग्दो समस्या सम्बोधन गर्न सकेनौं भने सम्पूर्ण शिक्षा प्रणाली ध्वस्त भएर जान्छ ।
